230 Jurnalul Oficial al Uniunii Europene 03/vol. 17 31995D0329 12.8.1995 JURNALUL OFICIAL AL COMUNITĂȚILOR EUROPENE L 191/36 DECIZIA COMISIEI din 25 iulie 1995 de definire a categoriilor de ecvidee masculi cărora li se aplică cerința privind arterita virală, prevăzută la articolul 15 litera (b) punctul (ii) din Directiva 90/426/CEE a Consiliului (Text cu relevanță pentru SEE) (95[329/CE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (!), astfel cum a fost modificată ultima dată de Actul de aderare a Austriei, Finlandei și Suediei, în special articolul 15 litera (b) punctul (ii), după consultarea Comitetului științific veterinar, întrucât anumite categorii de ecvidee masculi nu sunt susceptibile să transmită arterita virală ecvină; întrucât cerințele prevăzute la articolul 15 litera (b) punctul (îi) ar trebui, așadar, aplicate numai celorlalte categorii de ecvidee masculi, întrucât măsurile prevăzute de prezenta decizie sunt conforme cu avizul Comitetului permanent veterinar, ADOPTĂ PREZENTA DECIZIE: Articolul 1 Cerința privind arterita virală ecvină prevăzută la articolul 15 litera (b) punctul (ii) din Directiva 90/426/CEE se aplică ecvidee- lor masculi, cu excepția: — ecvideelor vaccinate împotriva arteritei virale ecvine sub supraveghere oficială cu un vaccin aprobat de autoritatea competentă și care au reacționat cu rezultat negativ la 1 din 4 la un test de seroneutralizare pentru această boală. Ecvideele se vaccinează la data la care este prelevată proba de sânge sau în următoarele cincisprezece zile, cu condiția ca acestea să fi fost izolate în perioada respectivă. Se efectuează și se certifică testul și se certifică rezultatul și vaccinarea, sub supraveghere veterinară oficială. Vaccinarea se repetă la intervale regulate. În cazul ecvideelor înregistrate, vaccinările și rezultatele testelor () JOL224,18.8.1990, p. 42. serologice se consemnează în documentul de identificare (pașaport); ecvideelor vaccinate împotriva arteritei virale ecvine sub supraveghere oficială cu un vaccin aprobat de o autoritate competentă și care au fost supuse la două teste de seroneutralizare pentru această boală la interval de cel puțin zece zile între vârsta de 180-270 de zile, fără a se constata o creștere a nivelului anticorpilor. Ecvideele se izolează sub supraveghere oficială din momentul prelevării primei probe de sânge și până la vaccinare. Se efectuează și se certifică testele și se certifică rezultatele și vaccinările, sub supraveghere veterinară oficială. Vaccinarea se repetă la intervale regulate. În cazul ecvideelor înregistrate, vaccinările și rezultatele testelor serologice se consemnează în documentul de identificare (pașaport); ecvideelor cu vârsta mai mică de 180 zile; ecvideelor destinate sacrificării trimise direct la abator, înso- țite de un certificat conform celui din anexa I la Decizia 93/196/CEE a Comisiei din 5 februarie 1993 privind condițiile de sănătate animală și certificare veterinară pentru importurile de ecvidee destinate sacrificării (2). Articolul 2 Prezenta decizie se aplică de la data de 1 octombrie 1995. Articolul 3 Prezenta decizie se adresează statelor membre. Adoptată la Bruxelles, 25 iulie 1995. ) Pentru Comisie Franz FISCHLER Membru al Comisiei JOL 86, 6.4.1993, p. 7.